केंद्र और राज्य सरकार के विभाग भी ले सकेंगे डिस्कॉम की एमनेस्टी स्कीम का फायदा
जोधपुरडिस्कॉम की ओर से जारी की गई एमनेस्टी स्कीम के तहत कृषि, घरेलू, केंद्रीय राज्य सरकार के विभिन्न विभागों के वे कनेक्शन जो चालू हैं या काटे जा चुके हैं और जिन पर डिस्कॉम की राशि बकाया है, लाभ उठा सकते हैं। डिस्कॉम की प्रबंध निदेशक आरती डोगरा ने बताया कि ऐसे मामलों में बकाया राशि एक मुश्त जमा करवाने पर उन्हें विभागीय नियमानुसार विलंब शुल्क एवं ब्याज में राहत प्रदान की जाएगी। कटे बिजली कनेक्शन दुबारा जोड़ने की डिस्कॉम की एमनेस्टी योजना की अवधि बढ़ाकर अब 31 मार्च तक कर दी गई है। उन्होंने बताया कि बिजली चोरी एवं दुरुपयोग मामले, न्यायालय में लंबित प्रकरणों में छूट नहीं दी जाएगी।
hin_Deva hin_Deva